CELEX: 
Language: bg
Date: 2017-11-16 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за определяне на намаление с фиксиран размер на митото за внос на сорго в Испания от трети държави

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С цел привеждането в действие на тарифните квоти за внос в Испания на 2 000 000 тона царевица и 300 000 тона сорго и тарифните квоти за внос в Португалия на 500 000 тона царевица, по силата на член на 185 от Регламент (ЕС) № 1308/2013 на Европейския парламент и на Съвета на Комисията се предоставя правомощието да приема делегирани актове.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               По време на заседанията на експертните групи по въпросите на общата организация на пазарите на селскостопански продукти бяха проведени консултации с делегати от държавите членки с цел същите да споделят своите виждания във връзка с този акт и да се вземат под внимание експертните познания на националните органи.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               В съответствие с разпоредбата на член 185 от Регламент (ЕС) № 1308/2013 делегираният акт има за цел да се приложи намаление с фиксиран размер на митото за внос на сорго в Испания, което по изключение да се прилага по отношение на вноса в течение на период, по-дълъг от края на 2017 г., а именно до 28 февруари 2018 г., предвид обстоятелството, че поради времеви ограничения на законодателната рамка за приемане на делегиран акт има вероятност настоящият регламент да влезе в сила през месец декември 2017 г.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 16.11.2017 година
            
            
               за определяне на намаление с фиксиран размер на митото за внос на сорго в Испания от трети държави
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета
                  1
               , и по-специално член 185 от него, 
            
            
               като има предвид, че:
            
            
               (1)По смисъла на споразуменията, сключени в рамките на многостранните търговски преговори от Уругвайския кръг
                  2
               , Съюзът е поел задължението да се позволи вносът в Испания на годишно количество от 300 000 тона сорго.
            
            
               (2)Между 1 януари и 7 август 2017 г. в Испания са внесени 103 967 тона сорго. През този период митото за внос на сорго беше определено на 0 EUR на тон в съответствие с Регламент (ЕС) № 642/2010 на Комисията
                  3
               . Считано от 8 август 2017 г. и след повторното въвеждане на по-висока от нулевата ставка на митото за внос на сорго в съответствие с Регламент (ЕС) № 642/2010, в Испания са внесени 26 250 тона сорго.
            
            
               (3)С цел да се гарантира усвояването в пълен обем на квотите за внос, в член 6 от Регламент (ЕО) № 1296/2008 на Комисията
                  4
                е предвидена възможността да се намали митото за внос, определено в съответствие с Регламент (ЕС) № 642/2010.
            
            
               (4)Предвид условията на пазара на соргото, и по-специално обстоятелството, че цената на соргото на световния пазар е по-висока от тази на царевицата, е необходимо да се приложи намаление с фиксиран размер, възлизащо на 100 % от размера на вносното мито, определен в съответствие с Регламент (ЕС) № 642/2010 по отношение на количествата сорго за внос в Испания в рамките на тарифната квота, открита на 1 януари 2017 г. в съответствие с Регламент (ЕО) № 1296/2008.
            
            
               (5)Предвид времевите ограничения, свързани с приемането на делегиран акт, и необходимостта да се осигури усвояването в пълен обем на квотата за внос, е целесъобразно да се предвиди прилагането на намаление с фиксиран размер в течение на период, по-дълъг от квотната 2017 година,
            
         
         
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               По отношение на митото за внос на сорго, предвидено в член 6 от Регламент (ЕО) № 1296/2008, се определя намаление с фиксиран размер, възлизащо на 100 % от размера на митото за внос на сорго, определен в съответствие с Регламент (ЕС) № 642/2010. Това намаление се прилага спрямо оставащите количества сорго за внос в Испания в рамките на тарифната квота, открита на 1 януари 2017 г. в съответствие с Регламент (ЕО) № 1296/2008.
            
            
               Член 2
            
            
               Настоящият регламент влиза в сила на третия ден след деня на публикуването му в Официален вестник на Европейския съюз.
            
            
               Срокът му на действие изтича на 28 февруари 2018 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 16.11.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 347, 20.12.2013 г., стр. 671.
               
               
                  
                     (2)
                  
                        Решение 94/800/EО на Съвета от 22 декември 1994 г. относно сключването от името на Европейската общност, що се отнася до въпроси от нейната компетентност, на споразуменията, постигнати на Уругвайския кръг на многостранните преговори (1986—1994 г.) (ОВ L 336, 23.12.1994 г., стр. 1).
               
               
                  
                     (3)
                  
                        Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (ОВ L 187, 21.7.2010 г., стр. 5).
               
               
                  
                     (4)
                  
                        Регламент (ЕО) № 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (ОВ L 340, 19.12.2008 г., стр. 57).